paragraph_text: Laku noć, i sretno. (eng. Good Night, and Good Luck.) je američka drama iz 2005. godine koju je režirao George Clooney. Scenaristi su Clooney i Grant Heslov, a film progovara o konfliktu između veteranskog radio i televizijskog novinara Edwarda R. Murrowsa i američkog senatora Josepha McCarthyja iz Wisconsina u doba senatorove antikomunističke kampanje.